Shenzhen on teinud linnana läbi tohutu kiire arengu. Kui veel 1970-ndate keskel oli Shenzheni näol tegemist väikese kalurikülaga, siis tänu peamiselt välismaistele investeeringutele on viimase kolmekümne aasta jooksul arenetud moodsaks tööstus- ja sadamalinnaks. Välisinvestorite poolt investeeritud 30 miljardi USD eest on ehitatud tehaseid ja vabrikuid ning moodustatud ühisettevõtteid. Praeguseks on saanud Shenzhenist üks maailma  kiiremini kasvavaid linnu. Shenzhen on Shanghai järel Hiina suuruselt teine sadam.